So kimmt da Fennek zum Beispü gaunz ohne Wossadringa aus und aa de Dromedare brauchn netta olle zwoa Wochn wos zum Dringa und kinan im Notfoi aa Soizwossa saufn. Da Dornschwanz, a Agamenoat, dea sei Hautfoab an de Temperatua aupassn kau, nimmt in seim untaiadischn Bau Wossa üba dLuftfeichtigkeit auf. De meistn Viecha vabringan an Tog unta da Eadobaflächn, weil netta a poa Zentimeta unta da Obaflächn iss schau weit kühla.